techiaith/cofnodycynulliad_en-cy huggingface dataset:
English: I think that there's always an important balance to be achieved in terms of the preventative agenda and then actually dealing with the health issues that are presenting themselves to the health service today. I know that Angela Burns recognises that, actually, the preventative agenda is very much a longer term kind of agenda, and it takes a long time to turn the ship that we've already got at the moment. I think that work we are doing across Government - so, the extra investment we're putting into active travel is really important. So, this year alone we'll be increasing the budget for active travel to £34.5 million, and then £30 million further again in 2020-1, because we know the important role that physical exercise and just being out and about in the fresh air can have in terms of your physical well-being and your mental well-being. So, it is important that we work in that joined-up way across Government, and that's one of the reasons why we've taken the approach this year of looking at our budget through the lens of those eight priority areas. So, mental health is there, early years is there, housing is there - all of those I think have a really, really strong preventative focus. I hope that when Members see the narrative that goes alongside our budget, which we'll be publishing on 16 December, they will get a really clear flavour of the preventative work that is going on across Government.
Welsh: Credaf fod cydbwysedd pwysig i'w daro bob amser rhwng yr agenda ataliol a mynd ati wedyn i ymdrin â'r materion iechyd sy'n wynebu'r gwasanaeth iechyd heddiw. Gwn fod Angela Burns yn cydnabod bod yr agenda ataliol, mewn gwirionedd, yn fath o agenda sy'n llawer mwy hirdymor, ac mae'n cymryd cryn dipyn o amser i newid y sefyllfa sydd gennym ar hyn o bryd. Credaf fod y gwaith a wnawn ar draws y Llywodraeth - felly, mae'r buddsoddiad ychwanegol a wnawn mewn teithio llesol yn bwysig iawn. Eleni yn unig, byddwn yn cynyddu'r gyllideb ar gyfer teithio llesol i £34.5 miliwn, ac yna £30 miliwn ymhellach eto yn 2020-1, gan ein bod yn ymwybodol o'r rôl bwysig y gall ymarfer corff a bod allan yn yr awyr iach ei chyflawni o ran eich lles corfforol a'ch lles meddyliol. Felly, mae'n bwysig ein bod yn gweithio yn y ffordd gydgysylltiedig honno ar draws y Llywodraeth, a dyna un o'r rhesymau pam ein bod wedi edrych ar ein cyllideb eleni drwy lens yr wyth maes blaenoriaeth hynny. Felly, mae iechyd meddwl yno, mae'r blynyddoedd cynnar yno, mae tai yno - mae gan bob un ohonynt ffocws ataliol eithriadol o gryf. Pan fydd yr Aelodau'n gweld y naratif sy'n rhedeg ochr yn ochr â'n cyllideb a gyhoeddir gennym ar 16 Rhagfyr, rwy'n gobeithio y cânt syniad clir iawn o'r gwaith ataliol sy'n mynd rhagddo ar draws y Llywodraeth.
English: The National Procurement Service promotes Welsh public sector procurement collaboration to deliver a good deal for Wales. It saves time and money, supports the Welsh economy and embraces the Well-being of Future Generations (Wales) Act 2015.
Welsh: Mae'r Gwasanaeth Caffael Cenedlaethol yn hyrwyddo caffael cydweithredol yn sector cyhoeddus Cymru i ddarparu bargen dda i Gymru. Mae'n arbed amser ac arian, yn cefnogi economi Cymru ac yn cydnabod Deddf Llesiant Cenedlaethau'r Dyfodol (Cymru) 2015.
English: Thank you for that. Minister, the Welsh Local Government Association guidance document on European Union and public procurement is an interesting read. It states that the EU sets out the laws under which public procurement contracts must be awarded. The laws are designed to open up the EU's market to competition, to promote free movement of goods and services and to prevent binational policies. Does the Welsh Government now welcome the new opportunities that Brexit will provide for Welsh businesses?
Welsh: Diolch am hynny. Weinidog, mae dogfen ganllawiau Cymdeithas Llywodraeth Leol Cymru ar gaffael cyhoeddus a'r Undeb Ewropeaidd yn ddiddorol iawn. Mae'n nodi bod yr UE yn gosod y deddfau ar gyfer dyfarnu contractau caffael cyhoeddus. Mae'r deddfau wedi'u cynllunio i agor marchnad yr UE i gystadleuaeth, i hybu rhyddid i symud nwyddau a gwasanaethau ac i atal polisïau rhwng dwy wlad. A yw Llywodraeth Cymru bellach yn croesawu'r cyfleoedd newydd y bydd Brexit yn eu cynnig i fusnesau Cymru?
English: Well, if there are new opportunities for Welsh businesses in terms of Brexit, I'm sure they're well overshadowed by the disadvantages that Brexit will bring for Welsh businesses. But, we will take any opportunity to ensure that if there are new opportunities that are opened up to us, then we will certainly take them. But, in the round, I think it's fair to say, as most commentators and most people who've done analysis of this will say, that the overarching and overbearing impact on business won't be positive.
Welsh: Wel, os oes cyfleoedd newydd i fusnesau Cymru mewn perthynas â Brexit, rwy'n siŵr fod yr anfanteision a ddaw yn sgil Brexit i fusnesau Cymru yn eu bwrw i'r cysgod. Ond byddwn yn manteisio ar unrhyw gyfle i sicrhau, os oes cyfleoedd newydd yn agor i ni, byddwn yn sicr o fanteisio arnynt. Ond yn gyffredinol, credaf ei bod yn deg dweud, fel y byddai'r rhan fwyaf o sylwebyddion a'r rhan fwyaf o bobl sydd wedi dadansoddi hyn yn dweud, na fydd yr effaith gyffredinol a throsfwaol ar fusnes yn gadarnhaol.
English: Throughout the year I meet regularly with ministerial colleagues to discuss a range of financial matters, including the Minister for Economy and Transport in respect of priorities for investment within his portfolio. I recently announced an additional £87 million for the economy and transport portfolio as part of our capital investment.
Welsh: Drwy gydol y flwyddyn, rwy'n cyfarfod yn rheolaidd â chyd-Weinidogion i drafod ystod o faterion ariannol, gan gynnwys Gweinidog yr Economi a Thrafnidiaeth mewn perthynas â blaenoriaethau ar gyfer buddsoddi yn ei bortffolio. Yn ddiweddar, cyhoeddais £87 miliwn ychwanegol ar gyfer portffolio'r economi a thrafnidiaeth fel rhan o'n buddsoddiad cyfalaf.
English: Thank you very much for the reply, Minister, but work to widen the Heads of the Valleys road between Gilwern and Brynmawr began in 2014 and was due to end next month. In April it was announced that the completion date had been put back to 2020 and would cost an extra £54 million. Now we know and we hear that this project will not be completed until the end of next year. But it's claimed that this will not have an impact on the overall cost of the scheme. Minister, have you discussed this matter with the Minister for Economy and Transport? And can you confirm that this delay will not in fact increase the funding required to complete this scheme, above the £324 million it's already expected to cost?
Welsh: Diolch yn fawr iawn am eich ateb, Weinidog, ond dechreuodd y gwaith ar ledu ffordd Blaenau'r Cymoedd rhwng Gilwern a Brynmawr yn 2014, ac roedd i fod i ddod i ben y mis nesaf. Ym mis Ebrill, cyhoeddwyd bod y dyddiad cwblhau wedi'i newid i 2020 ac y byddai'n costio £54 miliwn yn ychwanegol. Nawr, rydym yn gwybod ac yn clywed na fydd y prosiect hwn wedi'i gwblhau tan ddiwedd y flwyddyn nesaf. Ond honnir na fydd hyn yn cael effaith ar gost gyffredinol y cynllun. Weinidog, a ydych wedi trafod y mater hwn gyda Gweinidog yr Economi a Thrafnidiaeth? Ac a allwch gadarnhau na fydd yr oedi hwn yn cynyddu'r cyllid sydd ei angen i gyflawni'r cynllun hwn, uwchlaw'r £324 miliwn y mae disgwyl iddo gostio eisoes?
English: I can say the Welsh Government and Costain are reviewing the project, with a view to completing the project at the end of 2020 now. And the Minister for Economy and Transport did make that statement in April to the Assembly, and the situation that he outlined in April remains the position today. He did say in that statement that it would now be 2020 before the dualling of the section would be completed, and section 2 involves the online widening of 8 km within the steep-sided and environmentally sensitive Clydach gorge. But when finished, it will complete a dual carriageway between the English midlands and the Heads of the Valleys, including the Ebbw Vale enterprise zone. And it is an ambitious project, and we are grateful for those people who are living and working in the area for their patience while the works are ongoing. But in terms of an update, the situation, as described in the statement that the Minister made in April, remains the situation today.
Welsh: Gallaf ddweud bod Llywodraeth Cymru a Costain yn adolygu'r prosiect, gyda'r bwriad bellach o gwblhau'r prosiect erbyn diwedd 2020. A gwnaeth Gweinidog yr Economi a Thrafnidiaeth y datganiad hwnnw ym mis Ebrill i'r Cynulliad, ac mae'r sefyllfa a amlinellodd ym mis Ebrill yn parhau yr un fath heddiw. Dywedodd yn y datganiad hwnnw y byddai bellach yn 2020 cyn i'r gwaith o ddeuoli'r rhan o'r ffordd gael ei gwblhau, ac mae rhan 2 yn cynnwys lledu 8 km o'r ffordd bresennol yng ngheunant Clydach, sydd ag ochrau serth ac sy'n amgylcheddol sensitif. Ond ar ôl i'r gwaith gael ei gwblhau, bydd yn darparu ffordd ddeuol rhwng canolbarth Lloegr a Blaenau'r Cymoedd, gan gynnwys ardal fenter Glyn Ebwy. Ac mae'n brosiect uchelgeisiol, ac rydym yn ddiolchgar i'r bobl sy'n byw ac yn gweithio yn yr ardal am eu hamynedd wrth i'r gwaith fynd rhagddo. Ond o ran diweddariad, yr un yw'r sefyllfa heddiw â'r hyn a ddisgrifiwyd yn y datganiad a wnaeth y Gweinidog ym mis Ebrill.
English: Two mutual investment model schemes are currently in procurement: the dualling of the A465, and a delivery partner procurement for the twenty-first century schools and colleges programme. I expect each of these procurements to conclude in 2020. A third MIM scheme - redevelopment of the Velindre Cancer Centre - is currently in development.
Welsh: Mae dau gynllun model buddsoddi cydfuddiannol yn cael eu caffael ar hyn o bryd: deuoli'r A465, a chaffael partner cyflenwi ar gyfer rhaglen ysgolion a cholegau'r unfed ganrif ar hugain. Rwy'n disgwyl i'r ddwy broses gaffael ddod i ben yn 2020. Mae trydydd cynllun model buddsoddi cydfuddiannol - ailddatblygu Canolfan Ganser Felindre - yn cael ei ddatblygu ar hyn o bryd.
English: I thank the Minister for that response. The mutual investment model costs more than borrowing by the Government. If that were not true, it would be the preferred method of borrowing. It is effectively private finance initiative without facilities management. On a low-risk project, with an estimated additional cost of 3 per cent for borrowing, 5 per cent for profit, and 2 per cent for the community good part of the scheme, adds an extra £1 million for every £10 million of cost. Does the Minister have different figures? And will MIM schemes, because of the extra cost, have to prove their benefit against more exacting criteria?
Welsh: Diolch i'r Gweinidog am ei hymateb. Mae'r model buddsoddi cydfuddiannol yn costio mwy na benthyca gan y Llywodraeth. Pe na bai hynny'n wir, dyna fyddai'r dull o fenthyca a ffafrir. Menter cyllid preifat ydyw i bob pwrpas heb reolaeth cyfleusterau. Ar brosiect risg isel, gyda chost ychwanegol amcangyfrifedig o 3 y cant ar gyfer benthyca, 5 y cant ar gyfer elw, a 2 y cant ar gyfer rhan budd cymunedol y cynllun, mae'n ychwanegu £1 miliwn yn ychwanegol am bob £10 miliwn o gost. A oes gan y Gweinidog ffigurau gwahanol? Ac a fydd yn rhaid i gynlluniau model buddsoddi cydfuddiannol, oherwydd y gost ychwanegol, brofi eu budd yn erbyn meini prawf llymach?
English: The £130 million second tranche of the capital investment package will deliver further confidence in Wales and support businesses in the face of Brexit. We are also investing in the future through initial measures to respond to the climate emergency and protect Wales's environment.
Welsh: Bydd ail gyfran y pecyn buddsoddi cyfalaf, sy'n werth £130 miliwn, yn rhoi hyder pellach yng Nghymru ac yn cefnogi busnesau yn wyneb Brexit. Rydym hefyd yn buddsoddi yn y dyfodol drwy fesurau cychwynnol i ymateb i'r argyfwng hinsawdd ac i warchod amgylchedd Cymru.
English: Thank you for that answer, Minister. I was particularly pleased to see within that the investment of £7 million to support and protect our environment. Building it into our capital spend is an important part of tackling the climate emergency that the Welsh Government has so rightly declared. Can you provide any further details for us today on how you'll work with colleagues across Government to achieve this?
Welsh: Diolch am eich ateb, Weinidog. Roeddwn yn arbennig o falch o weld, fel rhan o hynny, y buddsoddiad o £7 miliwn i gefnogi a gwarchod ein hamgylchedd. Mae ei ymgorffori yn ein gwariant cyfalaf yn rhan bwysig o fynd i'r afael â'r argyfwng hinsawdd y bu Llywodraeth Cymru mor gywir i'w ddatgan. A allwch ddarparu unrhyw fanylion pellach inni heddiw ynglŷn â sut y byddwch yn gweithio gyda chyd-Aelodau ar draws y Llywodraeth i gyflawni hyn?
English: Yes. So, decarbonisation is one of those areas that we're really keen to make some real progress on now, in terms of the budget that we'll be laying shortly. But the things we were able to announce during the capital investment package recently I think did give us the opportunity to just take the first step in that regard. So, as Vikki Howells mentions, there was £7 million to support the environment. That was £4 million for the national parks, £1.7 million for Multi Species Wales and £1.3 million for the Local Energy Service. But, beyond that, some of the other things that are important for the environment within the recent package were £14.5 million additional for active travel and the local transport fund schemes, and they'll fund a range of projects delivering critical walking and cycling infrastructure, encouraging behaviour change in Wales; an additional £10 million to increase the number of new homes produced with a modular approach, and then that, of course, takes us further on that journey to make new homes low or zero-carbon; and an investment of £1.3 million to support local new renewable energy schemes, aiding our transition, again, to that low-carbon economy. So, I think that this programme has been really important, but I certainly see it as a springboard for much more ambitious plans in the future.
Welsh: Gallaf. Mae datgarboneiddio yn un o'r meysydd rydym yn wirioneddol awyddus i wneud cynnydd go iawn arnynt yn awr, mewn perthynas â'r gyllideb y byddwn yn ei gosod cyn bo hir. Ond credaf fod y pethau y bu modd i ni eu cyhoeddi yn ystod y pecyn buddsoddi cyfalaf yn ddiweddar wedi rhoi cyfle i ni gymryd y cam cyntaf yn hynny o beth. Felly, fel y dywed Vikki Howells, roedd £7 miliwn i gefnogi'r amgylchedd. Roedd hynny'n cynnwys £4 miliwn ar gyfer y parciau cenedlaethol, £1.7 miliwn ar gyfer Amlrywogaeth Cymru ac £1.3 miliwn ar gyfer y Gwasanaeth Ynni Lleol. Ond y tu hwnt i hynny, mae rhai o'r pethau eraill sy'n bwysig i'r amgylchedd yn y pecyn diweddar yn cynnwys £14.5 miliwn ychwanegol ar gyfer cynlluniau'r gronfa trafnidiaeth leol a theithio llesol, a byddant yn ariannu ystod o brosiectau sy'n darparu seilwaith cerdded a beicio hollbwysig, gan annog newid ymddygiad yng Nghymru; £10 miliwn ychwanegol i gynyddu nifer y cartrefi newydd a gynhyrchir gyda dull modiwlar, a bydd hynny, wrth gwrs, yn mynd â ni ymhellach ar y daith i wneud cartrefi newydd yn garbon isel neu'n ddi-garbon; a buddsoddiad o £1.3 miliwn i gefnogi cynlluniau ynni adnewyddadwy newydd lleol, gan ein cynorthwyo i bontio, unwaith eto, i'r economi carbon isel honno. Felly, credaf fod y rhaglen hon wedi bod yn bwysig iawn, ond yn sicr, rwy'n ei hystyried yn fan cychwyn ar gyfer cynlluniau llawer mwy uchelgeisiol yn y dyfodol.
English: Thank you, Minister, for that session.
Welsh: Diolch i'r Gweinidog am y sesiwn yna.
English: The next item is questions to the Minister for International Relations and the Welsh Language, and the first question is from Dai Lloyd.
Welsh: Yr eitem nesaf, felly, yw'r cwestiynau i Weinidog y Gymraeg a Chysylltiadau Rhyngwladol, ac mae'r cwestiwn cyntaf gan Dai Lloyd.
English: I'm afraid that such an assessment is not a matter for me. The Welsh Language Commissioner is responsible for implementing the Welsh standards regime, including imposing standards on local authorities. He also monitors and enforces standards, and advises local authorities on compliance.
Welsh: Mae arnaf i ofn nad mater i mi yw cynnal asesiad o'r fath. Comisiynydd y Gymraeg sydd yn gyfrifol am weithredu trefn safonau'r Gymraeg, gan gynnwys gosod safonau ar awdurdodau lleol. Mae e'n gorfod monitro a gorfodi safonau, a rhoi cyngor i awdurdodau lleol ar sut i gydymffurfio â safonau.
English: Translations units are key as local authorities are trying to achieve the Welsh language standards, but, unfortunately, there are problems facing the translation unit of Swansea council. There are concerns regarding the numbers of staff, lack of leadership and lack of investment, and uncertainty regarding the service. All of this is having a negative impact on the service and the staff. The unit assists the work of Swansea council and Neath Port Talbot County Borough Council, but it doesn't appear that either council is concerned about the situation of the current translators. Cymdeithas Cyfieithwyr Cymru, the Welsh translation society, has offered help to the council in the current situation but, so far, there hasn't been a formal response to this proposal. The Welsh Language Commissioner is already aware of the situation, but will you as a Government look into this crisis situation in Swansea and Neath Port Talbot?
Welsh: Mae unedau cyfieithu yn allweddol wrth i gynghorau lleol drio cwrdd â safonau'r Gymraeg, ond, yn anffodus, mae yna broblemau'n wynebu uned gyfieithu cyngor Abertawe. Mae yna bryderon ynghylch niferoedd staff, diffyg arweiniad, diffyg buddsoddiad ac ansicrwydd am ddyfodol y gwasanaeth. Mae hyn i gyd yn cael effaith negyddol ar y gwasanaeth a'r staff. Mae'r uned yn cynorthwyo gwaith cynghorau Abertawe a Chastell-nedd Port Talbot, ond dyw hi ddim yn ymddangos bod y naill gyngor na'r llall yn malio o gwbl am sefyllfa'r cyfieithwyr presennol. Mae Cymdeithas Cyfieithwyr Cymru wedi cynnig cymorth i'r cyngor i oroesi'r argyfwng presennol, ond, hyd yn hyn, does dim ymateb ffurfiol wedi dod i'r cynnig yma. Mae Comisiynydd y Gymraeg eisoes yn ymwybodol o'r sefyllfa, ond a wnewch chi, fel Llywodraeth, edrych i mewn i'r sefyllfa argyfyngus yma yn Abertawe a Chastell-nedd Port Talbot?
English: Thank you. I'm more than willing to have a conversation with the commissioner as regards this situation. One of the things we have to do in future is to look at how we can use software to do much of the work that is currently undertaken by translators. They are aware that we do need to make progress with this technology; they don't see it as any threat to them. But we must ensure that the support is in place so that these translators are aware of how to make use of technology, and I'm happy to discuss that situation with the commissioner.
Welsh: Diolch. Wel, dwi'n barod iawn i gael sgwrs gyda'r comisiynydd ynglŷn â'r sefyllfa. Dwi'n meddwl mai un o'r pethau mae'n rhaid inni ei wneud yn y dyfodol yw edrych ar sut rŷm ni'n gallu defnyddio meddalwedd i wneud lot o'r gwaith sydd yn cael ei wneud ar hyn o bryd gan gyfieithwyr. Maen nhw'n ymwybodol bod angen inni symud ymlaen gyda'r dechnoleg yma; dydyn nhw ddim yn ei weld fel unrhyw rwystr arnyn nhw. Ond, wrth gwrs, mae'n rhaid inni sicrhau bod y gefnogaeth yn ei lle fel bod rheini'n ymwybodol o sut i ddefnyddio hyn, ac, wrth gwrs, dwi'n fodlon siarad gyda'r comisiynydd ynglŷn â'r sefyllfa yna yn Abertawe.
English: The Welsh Government recognises and celebrates the value and contribution that our diverse communities make to Wales as a whole. We make every effort to cherish and strengthen those relationships, including ministerial visits overseas and hosting events to celebrate festivals with the international diaspora community in Wales.
Welsh: Mae Llywodraeth Cymru yn cydnabod ac yn dathlu gwerth a chyfraniad ein cymunedau amrywiol i Gymru gyfan. Rydym yn gwneud pob ymdrech i feithrin a chryfhau'r cysylltiadau hynny, gan gynnwys ymweliadau gweinidogol dramor a chynnal digwyddiadau i ddathlu gwyliau gyda'r gymuned alltud ryngwladol yng Nghymru.
English: Thank you for that response, Minister. In Newport East, we're very fortunate in having diverse communities, including strong Pakistani and Bangladeshi communities, and, of course, they have many links with Pakistan and Bangladesh. I just wonder to what extent Welsh Government is drawing on that heritage and those links in fostering its relationships and the trade and the general activity that take place between Wales and those countries.
Welsh: Diolch am eich ymateb, Weinidog. Yn Nwyrain Casnewydd, rydym yn ffodus iawn o gael cymunedau amrywiol, gan gynnwys cymunedau Pacistanaidd a Bangladeshaidd cryf, ac wrth gwrs, mae ganddynt lawer o gysylltiadau â Phacistan a Bangladesh. Tybed i ba raddau y mae Llywodraeth Cymru yn manteisio ar y dreftadaeth honno a'r cysylltiadau hynny wrth feithrin ei chysylltiadau a'r fasnach a'r gweithgaredd cyffredinol sy'n digwydd rhwng Cymru a'r gwledydd hynny.
English: Thank you. Well, what's come across very clearly to me in developing the international strategy is that we can't do this alone - we have to use all of the networks available to us, and we have very strong networks and communities, as you say, in particular the Bangladeshi community and those from Pakistan. So, we are trying to develop now a mechanism to make sure that they know what our messages are to make sure that we can communicate with them and, hopefully, they can communicate back home to some of the countries that their families are from. But I do think that it's important that we celebrate the contribution that these people make to our country. I'm sure you'll be aware that the Welsh Government has extended our community cohesion programme for an extra two years, contributing an extra £1.52 million to that. But also I think it's important to celebrate what they give to us as a society, so, recently, I've celebrated Diwali, for example, with many of the Members here, but also I think we could do more to celebrate some of the national days. Bangladesh, for example, came, and there were lots of representatives from Newport when the cricket team came from Bangladesh during the world cup. So, I think there are opportunities, and I know, for example, Bangladesh will be celebrating 50 years of independence, and I hope that will give us an opportunity in 2021 to celebrate with them on that occasion.
Welsh: Diolch. Wel, yr hyn a fu'n amlwg iawn i mi wrth ddatblygu'r strategaeth ryngwladol yw na allwn wneud hyn ar ein pen ein hunain - mae'n rhaid inni ddefnyddio'r holl rwydweithiau sydd ar gael i ni, ac mae gennym rwydweithiau a chymunedau cryf iawn, fel y dywedwch, yn enwedig y gymuned Fangladeshaidd a'r rheini o Bacistan. Felly, rydym yn ceisio datblygu mecanwaith yn awr i sicrhau eu bod yn gwybod beth yw ein negeseuon er mwyn gwneud yn siŵr y gallwn gyfathrebu â hwy, a gobeithio y gallant gyfathrebu yn ôl adref â rhai o'r gwledydd y mae eu teuluoedd yn dod ohonynt. Ond credaf ei bod yn bwysig ein bod yn dathlu'r cyfraniad y mae'r bobl hyn yn ei wneud i'n gwlad. Rwy'n siŵr eich bod yn gwybod bod Llywodraeth Cymru wedi ymestyn ein rhaglen gydlyniant cymunedol am ddwy flynedd arall, gan gyfrannu £1.52 miliwn ychwanegol at y rhaglen honno. Ond credaf hefyd ei bod yn bwysig dathlu'r hyn maent yn ei roi i ni fel cymdeithas, felly, yn ddiweddar, rwyf wedi dathlu Diwali, er enghraifft, gyda llawer o'r Aelodau yma, ond credaf hefyd y gallem wneud mwy i ddathlu rhai o'r dyddiau cenedlaethol. Daeth Bangladesh, er enghraifft, ac roedd llawer o gynrychiolwyr o Gasnewydd pan ddaeth y tîm criced o Bangladesh yn ystod cwpan y byd. Felly, credaf fod cyfleoedd i'w cael, a gwn, er enghraifft, y bydd Bangladesh yn dathlu 50 mlynedd o annibyniaeth, ac rwy'n gobeithio y bydd hynny'n rhoi cyfle i ni yn 2021 i ddathlu gyda hwy ar yr achlysur hwnnw.